
 REPUBLIKA HRVATSKA 
KARLOVAČKA ŽUPANIJA

   OPĆINA CETINGRAD
    OPĆINSKO VIJEĆE 						 

Na  temelju  članka  32.  Statuta Općine Cetingrad ("Glasnik Karlovačke Županije" br.09/13) Općinsko vijeće Općine Cetingrad je na 07.  sjednici održanoj 22.12.2017. godine donijelo

PROGRAM
IZGRADNJE PODUZETNIČKE ZONE BATNOGA

 I. UVOD 

Općina Cetingrad je općina u središnjoj Hrvatskoj na području mikroregije Kordun u Karlovačkoj županiji. Graniči s gradom Slunjem te općinama Rakovica, Topusko, Vojnić i Velika Kladuša. Površina općine je 140 km2. 

Poduzetnička zona Batnoga nalazi se u naselju Polojski Varoš, na površini od 11,48 ha, neposredno uz županijsku cestu ŽC 3258 (Slunj – Batnoga – Cetingrad – Pašin Potok – gr. BiH).

II.SVRHA I CILJ 

U Mapi razvoja Općine Cetingrad određeni su razvojni ciljevi, prioriteti i mjere razvoja. Cilj 1: Stvaranje preduvjeta za gospodarski razvoj, Prioritet 1: Podrška poduzetništvu, a Mjera 1: Razvoj gospodarske zone Batnoga odnose se na aktivnosti za izgradnju i razvoj Poduzetničke zone. 

Razvoj poduzetništva osnovni je preduvjet za održivi razvoj. Svrha osnivanja gospodarske zone su osiguranje dugoročnih uvjeta za razvoja obrtništva, malog i srednjeg poduzetništva, dugoročno smanjivanje nezaposlenosti, te otvaranje novih radnih mjesta, poticanje suradnje u realizaciji konkretnih razvojnih projekata između poduzetnika i obrtnika unutar zone te stimuliranje rasta i razvoja poduzetnika i obrtnika, posebice u pogledu razvijanja novih proizvoda i primjene novih tehnologija.

III.LOKACIJA ZONE  

Poduzetnička zona  smještena  je u naselju Polojski Varoš.  Nalazi se na području koje obuhvaća površinu od 11,48 ha.  Povezana je sa gradom Slunjom i granicom BiH županijskom cestom ŽC 3258, te gradom Karlovcom kroz nekoliko prometnica; Batnoga – Gojkovac – Vojnić – Karlovac; Batnoga – Maljevac – Vojnić – Karlovac.

IV. INFRASTRUKTURA (CESTE, OKOLIŠ I DR.) 
 
  Obzirom  da  su  sredstva  Proračuna  Općine Cetingrad  vrlo  ograničena  te  ujedno 
nedostatna za samostalno uređivanje komunalne infrastrukture potrebna infrastruktura graditi će se u skladu s projektnom dokumentacijom,  u skladu s Urbanističkim planom uređenja gospodarske zone Batnoga, te visini financijskih sredstava osiguranih Proračunom Općine Cetingrad i drugih izvora. Opremljenost infrastrukturom  podrazumijeva  izgradnju  prometnice,  kanalizacijske  mreže,  dijela  kolektora, vodovod, javna  rasvjeta,  telekomunikacijska  distributivna  kabelska  kanalizacija (DTK).
 
 
V. INTERES PODUZETNIŠTVA   
 
 Dosadašnji interes za ulaganje i izgradnju objekata u Zoni poduzetništva, pokazalo je nekoliko investitora, ali i  privatni  poduzetnici  s  područja  Općine Cetingrad, a javnim pozivom Općina Cetingrad će  pozvati i ostale poduzetnike na sudjelovanje u projektu. 
 
 
 VI. UKLJUČIVANJE U ZONU 
 
U poduzetničku Zonu mogu se uključiti poduzetnici (obrtnici i trgovačka društva) koja zadovoljavaju slijedeće kriterije glede djelatnosti: 
· obuhvaćaju se poljoprivredna gospodarstva
· ostale  vrste  proizvodnje  i  usluga  koje  prostorno  i  ekološki  zadovoljavaju  kriterije 
 	poduzetničke zone prema prostornim planovima. 
    

VII.POGODNOSTI 
 
Obzirom  da  je komunalna  infrastruktura  u Pouzetničkoj zoni dijelom izgrađena te kako se drugi izvori financiranja njezine izgradnje kao  i  visina  financijskih  sredstava  iz  tih  izvora  ne  mogu  sa  sigurnošću  predvidjeti,  a  uvažavajući  financijske  mogućnosti  općinskog  proračuna,  Općina Cetingrad  ponudit  će budućim investitorima u Zoni mogućnost sudjelovanja u financiranju izgradnje potrebite 
komunalne  infrastrukture.  Visinu  sudjelovanja  odnosno  učešća  budućih  investitora  u Zoni,  a  budućih  korisnika  komunalnih  usluga,  u  financiranju  izgradnje  komunalne infrastrukture  u  Zoni,  prema  stvarnim  troškovima  njezine  izgradnje  i  u  skladu  s Programom izgradnje objekata komunalne infrastrukture, u odnosu na broj građevinskih parcela  formiranih  odgovarajućim  prostornim  planom  ili  parcelacijom  ili  prema  jedinici površine,  posebnom  će  odlukom  utvrditi  Općinsko Vijeće.  O  zajedničkom financiranju komunalne infrastrukture u Zoni, Općina Cetingrad  i budući korisnici komunalnih usluga  zaključit  će  ugovor  kojim  se  reguliraju  način  i  rokovi  plaćanja  učešća  u financiranju  izgradnje,  rokovi  izgradnje  te  rokovi  povrata  sredstava  ukoliko  komunalna 
infrastruktura ne bude izgrađena u ugovorenim rokovima. 
 
  Kao  poticaj  za  aktiviranje  ovog  Programa,  a  posebice  ulaganja  u  Zoni  Batnoga,  te  u  cilju  izgradnje komunalne  infrastrukture  u  što  kraćem  roku,  budući investitori  koji  će  na  prethodno  opisani  način  sudjelovati  u  izgradnji  komunalne infrastrukture u Zoni, oslobađaju se plaćanja dijela komunalnih obveza po posebnim odlukama općinskog vijeća.

Uvjeti  za poduzetnike će se definirati Ugovorom o kupoprodaji ili davanju u najam zemljišta poduzetničke Zone.

Cijena kupnje i najma zemljišta će se utvrditi posebnom odlukom općinskog vijeća. 


VIII. KRITERIJ ZA ODABIR PODUZETNIČKIH PROJEKATA 

Prodaja u poduzetničkoj zoni Batnoga ostvaruje se na temelju javnog natječaja kojeg je raspisao Načelnik i kontinuirano traje do popunjenja svih površina.

Svaki poduzetnički program treba sadržavati jasno opisanu viziju i cilj poslovanja, poslovni plan, vrijednost investicije koja se planira realizirati tim poduzetničkim programom.
Općinsko  vijeće će pojedinačno odlučivati o svakom potencijalnom poduzetničkom projektu u zoni.
Općinsko vijeće zadržava pravo da pri odabiru poduzetničkih projekata prednost da onim poduzetničkih projektima koji imaju jasnu viziju i cilj poduzetničkog pothvata, poslovni plan i vrijednost investicija koje namjeravaju realizirati u Poduzetničkoj zoni, zapošljavaju veći broj djelatnika više kvalifikacijske strukture, poduzetnicima čija dinamika realizacije poduzetničkog programa odgovara bržem razvoju Općine Cetingrad i okolice, te poduzetnicima s pažnjom prema zaštiti okoliša.

IX. FINANCIRANJE PROGRAMA ZONE 
 
  Za  ostvarivanje  projekta  i  provedbu  aktivnosti   potrebno  je  pripremljeno  zemljište  s  asfaltiranim  prilazom,  s  uređenim  okolišem i ostalom komunalnom infrastrukturom. 
 
 U  formiranju  Zone sredstva bi se osiguravala iz Proračuna Općine Cetingrad, a dijelom iz namjenskih sredstava nadležnih  Ministarstava, te  ostalih  sredstava  državnih  institucija  namijenjenih  financiranju  projekata  razvoja  malog  poduzetništva, kao i sredstvima iz fondova EU,   a  za provedbu aktivnosti u zoni za slijedeće namjene: 
 
1)  izradu projektne dokumentacije, 
2)  otkup preostalog dijela zemljišta, 
3)  uređenje okoliša, planiranje terena i sl., 
4)  uređenje odvodnje (oborinska odvodnja, kanalizacija i dr.), 
5)  dovođenje vodovodnih instalacija (priključni cjevovodi, hidrantska instalacija i dr.),   
6)  uređenje priključnih vodova za struju, javnu rasvjetu i dr., 
7)  dovođenje instalacija plinskih priključaka, 
8)  dovođenje telefonskih priključnih instalacija. 
 
Obzirom da se ovim Programom određuje namjera Općine Cetingrad za formiranje 
poduzetničke zone za koju su stvoreni samo osnovni preduvjeti glede dijela zemljišta i 
jednog  dijela  komunalne  infrastrukture,  ostvarivanjem  Programa  planiraju  se  nova 
ulaganja  i  zapošljavanje.  Općinski proračun  za  otkup  zemljišta,  a  bitan  poticaj  razvoja 
gospodarskih  djelatnosti  su  upravo  ove  aktivnosti  na  uređenju  tzv.  gospodarske  zone 
gdje će se zainteresiranim poduzetnicima omogućiti lakša i povoljnija ulaganja i razvoj 
određenih djelatnosti. 
 

X.UPRAVLJANJE PODUZETNIČKOM ZONOM BATNOGA

Za upravljanje projektom izgradnje, te kao organizator provedbe programa razvoja poduzetničke Zone Batnoga određuje se Općinski Načelnik.

 
XI.

Ovaj  Program  stupa  na  snagu  danom donošenja a objavit će se u u "Glasniku Karlovačke Županije"
 
 Klasa: 021-05/17-01-07-14
Ur.broj: 2133-07/17-01
Cetingrad, 22. prosinac  2017. godine

          Potpredsjednik
								         Općinskog vijeća
								
           _______________________
								             Milan Capan

